BASES REGULADORAS DE SUBVENCIÓNS PARA A CONCESIÓN DE AXUDAS PARA A ORGANIZACIÓN DE CAMPIONATOS, EVENTOS E ACTIVIDADES DEPORTIVAS DA PROVINCIA DE PONTEVEDRA PARA O AÑO 2021
ADMINISTRACIÓN LOCAL — Provincial — Deputación Provincial (Subvencións e axudas, 29/03/2021)

A Deputación de Pontevedra ten atribuídas pola Lei do deporte de Galicia as competencias de fomentar, promover e difundir o deporte na provincia; por iso, desde esta Administración débese facilitar a práctica da actividade física e deportiva, co principal obxectivo de mellorar a condición física e a ocupación activa do tempo de lecer. A finalidade destas axudas é a promoción deportiva para o ano 2021, de maneira que contribúan á dinamización da provincia no ámbito deportivo. O seu obxectivo principal é lograr unha programación deportiva durante o ano 2021 na provincia de Pontevedra, poñendo de relevancia o papel do deporte como impulsor do desenvolvemento social, indicador da calidade de vida, e como dinamizador do emprego e do crecemento sostible do territorio e da súa sociedade. Así mesmo, buscan a implicación de todos os axentes sociais, económicos e institucionais da provincia de Pontevedra a través da posta en marcha de axudas que permitan definir o contido deportivo da provincia, desde unha perspectiva ampla, multidisciplinar, plural e diversa e, ao mesmo tempo, impulsar o desenvolvemento sostible do territorio. O obxecto desta convocatoria é fixar as bases reguladoras das axudas económicas para colaborar nos diferentes gastos para a organización de campionatos, eventos ou actividades deportivas para o ano 2021, co obxectivo principal de lograr unha programación deportiva para a promoción e o fomento da actividade física e o deporte na provincia de Pontevedra durante o ano 2021. Para os efectos destas bases os campionatos, eventos ou actividades deportivas que teñan lugar na provincia de Pontevedra clasificaranse: As subvencións obxecto destas bases divídense en 2 liñas, en atención aos campionatos, eventos ou actividades propostas. Axudas para a realización de competicións deportivas oficiais, de ámbito estatal ou internacional federadas, coa denominación de campionato ou copa de España, de Europa ou do Mundo. Excepcionalmente, poderán ser valoradas competicións deportivas oficiais, de ámbito estatal ou internacional federadas que, estean incluídas nos calendarios oficiais nacionais ou internacionais e consideradas como probas de alto nivel pola federación correspondente. Estas terán que ser recoñecidas polo órgano instrutor proposto para esta convocatoria, unha vez analizada a competición coa federación correspondente. Axudas para a realización de competicións oficiais e non oficiais, de todos os ámbitos territoriais, federadas ou non federadas, non presentadas na liña 1. Só se poderá presentar unha solicitude por entidade, excepto no caso das federacións deportivas que poderán presentar ata dúas solicitudes, sempre que estas sexan campionatos ou copas oficias de España, Europa ou do mundo. As actividades, eventos e campionatos deberán desenvolverse no ámbito territorial da provincia de Pontevedra. Non serán obxecto de subvención as actividades que estean subvencionadas noutras convocatorias deste organismo provincial. Os campionatos, copas ou eventos deportivos deben desenvolverse obrigatoriamente desde o 1 de xaneiro ata o 31 de decembro de 2021. Non serán obxecto de subvención as propostas que non supoñan a realización de prácticas deportivas nin tampouco os campus deportivos ou multideportivos. Segundo o acordo plenario número 15.6896, de 28 de decembro de 2016, a Deputación de Pontevedra non colaborará, patrocinará nin apoiará a realización de campionatos de tiro ao pombiño por consideralos actos de crueldade contra os animais. Así mesmo, non será obxecto de subvención ningunha actividade que poida implicar calquera tipo de malos tratos aos animais. A concesión das subvencións estará suxeita a dispoñibilidade orzamentaria e convocarase con cargo á aplicación 21/340.3410.489.04 do Orzamento da Deputación para o ano 2021 por un importe total de 200.000,00 €, dos cales 80.000,00 € serán destinados á liña 1 e 120.000,00 € a liña 2. Poderán participar nesta convocatoria as entidades deportivas sen ánimo de lucro con domicilio fiscal na provincia de Pontevedra e as federacións deportivas galegas. Todas as entidades deportivas deben estar inscritas no Rexistro de entidades deportivas da Secretaría Xeral para o Deporte. Non poderán beneficiarse as persoas ou entidades nas que concorra algunha das circunstancias previstas nos artigos 10.2 e 10.3 da Lei 9/2007, de 13 de xuño, de subvencións de Galicia (LSG). A acreditación de non estar incursas nas devanditas prohibicións realizarase mediante a declaración responsable das entidades solicitantes; no caso das agrupacións deberá presentarse a declaración por cada unha das persoas ou entidades agrupadas. Todas as persoas solicitantes deberán estar ao corrente das obrigas tributarias coa Axencia Estatal Tributaria, coa Facenda galega, coa Seguridade Social e coa Deputación, e non ter obrigas ou incumprimentos pendentes, de calquera tipo e non só económicos, coa Deputación. Non poderán beneficiarse destas subvencións as entidades que teñan pendentes de xustificar axudas concedidas no exercicio anterior no mesmo programa. O procedemento de concesión das subvencións levarase a cabo en réxime de concorrencia competitiva, de acordo co criterio de valoración establecido nestas bases. En ningún caso a suma total de axudas concedidas poderá superar o orzamento máximo previsto nestas bases. O importe máximo a conceder, en ningún caso, poderá superar os 25.000 € ou o 30 % do orzamento total presentado na liña 1 e 6.000 € ou o 30 % do orzamento presentado, na liña 2. No caso de que unha vez realizado o reparto en ambas liñas, existise crédito dispoñible nalgunha delas, o importe sobrante da liña 1 pasaría a liña 2 e viceversa. A concesión destas subvencións é compatible coas doutras administracións públicas que se reciban para o mesmo fin, tendo en conta que o conxunto de todas elas en ningún caso poderá superar o 100 % do orzamento que presente o club. A solicitude de inicio do procedemento deberá conter o orzamento onde se recollerá unha estimación dos gastos subvencionables o máis axustada á realidade. O orzamento presentarase desagregado polos conceptos indicados no formulario de solicitude (gastos subvencionables por esta convocatoria). A desviación máxima no custo dos diferentes conceptos de gasto presentados na xustificación non poderá superar o 20 % con respecto ao orzamento inicial. De ser así, levarase a cabo a redución pertinente. As solicitudes presentaranse obrigatoriamente por vía electrónica a través do formulario normalizado dispoñible na Sede electrónica da Deputación de Pontevedra (https://sede.depo. gal), de acordo co establecido no artigo 14.2 da Lei 39/2015, de 1 de outubro, do procedemento administrativo común das administracións públicas (LPACAP). En caso de presentar a solicitude de forma presencial requirirase a súa corrección mediante a presentación electrónica. Para este efecto considerarase como data de presentación da solicitude aquela na que se realizase a emenda. Para a presentación das solicitudes a Sede electrónica da Deputación de Pontevedra admite os certificados electrónicos do sistema Cl@ve, que contempla a utilización de sistemas de identificación baseados en claves concertadas (sistemas de usuario e contrasinal) e certificados electrónicos (incluído o DNIe). Só se poderá presentar unha solicitude por entidade, excepto no caso das federacións deportivas que poderán presentar ata dúas solicitudes, sempre que estas sexan campionatos ou copas oficias de España, Europa ou do mundo. O prazo de presentación de solicitudes será de 20 días hábiles e empezará a partir do día seguinte ao da publicación da convocatoria e do seu extracto no Boletín Oficial da Provincia de Pontevedra (BOPPO). Para a tramitación deste procedemento consultaranse automaticamente os datos incluídos nos documentos elaborados polas administracións públicas e que se detallan a continuación: No caso de que as persoas interesadas se opoñan ás devanditas consultas deberán indicalo no cadro habilitado no formulario de inicio e achegar os documentos correspondentes. No suposto de imposibilidade material de obter o documento, o órgano competente poderá requirirlle á persoa interesada a súa presentación ou, na súa falta, a acreditación por outros medios dos requisitos aos que se refire o documento con anterioridade á formulación da proposta de resolución. As entidades solicitantes deberán achegar coa solicitude a seguinte documentación: A documentación complementaria deberá presentarse electronicamente. As persoas interesadas responsabilizaranse da veracidade dos documentos achegados. A Administración poderá requirir a exhibición do documento orixinal para cotexar a copia electrónica presentada. Se algunha das persoas interesadas presenta a documentación complementaria presencialmente requiriráselle que a emende a través da súa presentación electrónica. Para este efecto, considerarase como data de presentación aquela na que se realizase a emenda. As notificacións de resolucións e actos administrativos realizaranse só por medios electrónicos, nos termos previstos na normativa reguladora do procedemento administrativo común. As notificacións practicaranse a través da Carpeta Ciudadana e de Dirección Electrónica Habilitada única. Ambos os sistemas son accesibles desde https://sede.depo. gal. As notificacións entenderanse practicadas no momento no que se acceda ao seu contido e entenderanse rexeitadas cando transcorran dez (10) días naturais desde a posta a disposición da notificación sen que se acceda ao seu contido. O sistema remitiralles ás persoas interesadas avisos da posta a disposición das notificacións á conta de correo electrónico indicada na solicitude. Estes avisos non terán en ningún caso efectos de notificación practicada, e a súa falta non impedirá que a notificación sexa considerada plenamente válida. Se o envío da notificación electrónica non fose posible por problemas técnicos a Deputación de Pontevedra realizará a notificación polos medios previstos na normativa reguladora do procedemento administrativo común. Todos os trámites administrativos que as entidades interesadas deban realizar durante a tramitación deste procedemento deberán efectuarse electronicamente a través do modelo “instancia xenérica”, dispoñible en https://sede.depo. gal. No caso de que a solicitude non reúna os datos esixidos ou calquera dos previstos no artigo 66 da LPACAP requiriráselle á persoa interesada que, no prazo de 10 días hábiles, emende as faltas ou presente os documentos preceptivos, e indicaráselle que, en caso de non o facer, se terá por desistida a súa petición, que se arquivará sen máis trámites. Consideraranse gastos subvencionables aqueles que, de maneira indubidable, respondan á natureza da finalidade subvencionada e se realicen no prazo establecido; terán esta consideración os seguintes: Non terá a condición de gasto subvencionable ningún que non sexa específico para os días nos que se realice a actividade, soamente aqueles que, de maneira indubidable, respondan á natureza da actividade subvencionada, resulten estritamente necesarios e sexan directamente imputables a esta. Os gastos xustificados deberán axustarse aos conceptos establecidos no orzamento inicial e, con carácter xeral, non se admitirán como válidos os xustificantes referidos a alimentos e bebidas, a excepción do avituallamento e manutención das persoas participantes. Non se admitirán como válidas as facturas de material deportivo inventariable nin os gastos que non sexan específicos da actividade subvencionada. As subvencións determinaranse segundo o criterio de valoración do orzamento presentado, e establecerase un punto por cada euro presentado, ata un máximo para cada liña, establecéndose os seguintes límites: O valor do punto calcularase dividindo o 100 % do importe destinado á partida entre a suma total dos puntos acadados polas entidades solicitantes en función do orzamento presentado e os limites establecidos. A instrución do procedemento de concesión de subvencións correspóndelle ao xefe do Servizo de Deportes, que realizará de oficio todas as actuacións que estime necesarias para a determinación, coñecemento e comprobación dos datos, en virtude dos cales fará un informe-proposta no que figure a valoración das solicitudes segundo os criterios sinalados na base décima, explicando o sistema seguido, de conformidade co previsto no artigo 19 da Ordenanza xeral de subvencións da Deputación de Pontevedra, e no artigo 24 da Lei 38/2003, de 17 de novembro, xeneral de subvencións (LXS). Informe de fiscalización de Intervención. Posteriormente a comisión de valoración das solicitudes de subvención realizará un estudo do informe-proposta do xefe do Servizo. Este órgano colexiado estará composto por: A comisión de valoración poderá: As propostas de concesión de subvencións someteranse á aprobación do órgano competente. O acto de resolución do procedemento será obxecto de publicación no BOPPO e terá os efectos dunha notificación por tratarse dun procedemento de concorrencia competitiva (artigo 45 da LPACAP). Así mesmo, serán igualmente obxecto de publicidade a través da páxina web da Deputación de Pontevedra. Transcorridos seis meses a partir do día seguinte a aquel no que finalice o prazo de presentación de solicitudes sen notificar a resolución, as persoas interesadas estarán lexitimadas para entender como desestimada a solicitude de subvención por silencio administrativo. Unha vez publicada a aprobación das subvencións concedidas e realizada a actividade (ata o 31 de decembro de 2021), as entidades beneficiarias deberán xustificalas antes do 31 de marzo de 2022. Para cobrar a subvención as entidades deberán presentar obrigatoriamente por medios electrónicos a través do modelo “instancia xenérica”, dispoñible en https://sede.depo. gal, a seguinte documentación: a) Conta xustificativa (anexo I) dos gastos e ingresos: b) Facturas ou documentos análogos con valor probatorio no ámbito mercantil e administrativo polo importe da subvención concedida, indicando en cada factura o número de unidades, os prezos unitarios destas e o custo total de cada unidade. Non se admitirán como xustificación as nóminas do persoal propio da entidade. Só se aceptarán as nóminas do persoal contratado especificamente para desenvolver a actividade subvencionada. As facturas presentadas para xustificar as subvencións con data posterior á finalización do prazo de xustificación non terán en ningún caso carácter de gasto subvencionable c) Memoria deportiva do campionato, evento ou actividade deportiva do cumprimento das condicións establecidas nestas bases, na que se indiquen as actividades realizadas, os resultados obtidos e a xustificación das medidas de difusión establecidas por medio de fotografías onde se vexa de forma clara e inequívoca cada unha das actuacións requiridas d) Os gastos xustificados deberán axustarse aos conceptos incluídos no orzamento inicial, cunha porcentaxe de desviación máxima, entre os distintos conceptos, do 20 % e) Os gastos que figuren na conta xustificativa aboaránselles ás persoas beneficiarias preferiblemente antes da presentación da xustificación da subvención pero, en todo caso, no prazo máximo de 1 mes desde a percepción dos fondos. O gasto non pagado ou pagado fóra deste prazo non se considerará subvencionable f) As persoas beneficiarias das subvencións provinciais deben empregar, con carácter xeral, formas de pagamento a terceiras persoas que se poidan acreditar mediante un documento expedido por unha entidade financeira no que queden identificados a ou o beneficiario, o importe e a data de pagamento (cartóns bancarios de crédito ou débito, talóns nominativos, transferencias bancarias etc.). Só excepcionalmente se poderá empregar o pagamento en metálico cando non sexa posible outra forma alternativa. O incumprimento desta disposición para algún gasto implicará que este se considere non subvencionable, sempre que supere o importe de novecentos (900,00) euros g) Para cobrar a axuda concedida as entidades deberán estar ao corrente das súas obrigas fiscais coa Axencia Estatal Tributaria, coa Facenda autonómica, coa Seguridade Social e coa Deputación, situación que determinará de oficio a propia institución provincial h) Acreditar a debida difusión do financiamento por parte da Deputación para esta actividade Para pagar a subvención terase en conta o seguinte: O pagamento efectuarase por transferencia á conta bancaria indicada pola entidade perceptora. As entidades beneficiarias destas axudas deberán levar a cabo as seguintes actuacións en materia de difusión ou publicidade: Será obrigatorio convidar a Deputación de Pontevedra a todo acto de presentación ou entrega de premios que leve a cabo e enviaráselle unha invitación para asistir ao campionato, evento ou actividade deportiva por correo electrónico a deportes@depo. es. A maiores realizaranse as seguintes actuacións de publicidade ou de difusión: Será obrigatorio convidar a Deputación de Pontevedra a todo acto de presentación ou entrega de premios que leve a cabo e enviaráselle unha invitación para asistir ao campionato, evento ou actividade deportiva por correo electrónico a deportes@depo. es. Será obrigatorio realizar unha presentación específica do campionato, evento ou actividade deportiva na Deputación de Pontevedra e establecer as súas características coa institución provincial. A maiores levarán a cabo as seguintes actuacións de publicidade ou de difusión: Os logotipos oficiais que se deben inserir están dispoñibles en www.depo. gal (área de descargas/imaxe institucional). Todas as entidades poderán solicitar o material publicitario a través do programa “Depo comparte ” da Deputación de Pontevedra. No caso de non poder levar a cabo a difusión e publicidade nos termos establecidos, deberase xustificar e propor unha alternativa, que requirirá a aprobación por parte da Deputación de Pontevedra. Todos os campionatos, eventos ou actividades deportivas formarán parte dun calendario de actividades deportivas que elaborará a Deputación de Pontevedra e que se publicará na súa páxina web. As entidades beneficiarias das subvencións concedidas con cargo ao Orzamento provincial teñen as seguintes obrigas: a) Cumprir o obxectivo e realizar o proxecto subvencionado, de conformidade coa solicitude presentada e, no seu caso, co modificado coa autorización da Deputación de Pontevedra b) Xustificar ante o órgano concedente o cumprimento dos requisitos e das condicións, así como a realización da actividade e o cumprimento da finalidade que determine a concesión da subvención c) Someterse ás actuacións de comprobación que efectuará o órgano concedente, e a calquera outra de comprobación e control financeiro que poidan realizar os órganos competentes, achegando canta información lles sexa requirida no exercicio das actuacións de comprobación anteriores d) Dispor dos libros contables, os requisitos dilixenciados e os demais documentos nos termos esixidos pola lexislación mercantil e sectorial aplicable á persoa beneficiaria en cada caso, así como de cantos estados contables e rexistros específicos se esixan nas bases reguladoras das subvencións, coa finalidade de garantir o adecuado exercicio das facultades de comprobación e de control e) Conservar os documentos xustificativos da aplicación dada aos fondos recibidos, incluídos os documentos electrónicos, en tanto poidan ser obxecto das actuacións de comprobación e de control f) As persoas beneficiarias deberán dar a adecuada publicidade do carácter público do financiamento en todas as actuacións que deriven da execución do proxecto, en cumprimento do artigo 15.3 da LSG g) Cumprir coas medidas de publicidade e difusión h) As persoas beneficiarias quedan obrigadas a reintegrar, total ou parcialmente, o importe percibido pola subvención concedida, e os correspondentes intereses de demora percibidos desde o momento do pagamento, nos seguintes casos: – Polo incumprimento dos compromisos e das obrigas relacionados neste artigo – Pola obtención da subvención sen reunir os requisitos esixidos para a súa concesión, con falsificación das condicións requiridas para iso ou ocultación daquelas que o impedisen – Polo incumprimento total ou parcial do obxectivo da actividade ou do proxecto ou por non adoptar o comportamento que fundamentase a subvención – Por resistencia, escusa, obstrución ou negativa ás actuacións de comprobación e de control financeiro, ou polo incumprimento das obrigas contables, rexistrais ou de conservación de documentos, cando diso se derive a imposibilidade de verificar o emprego dado aos fondos percibidos, ou polo incumprimento do obxectivo ou a concorrencia con outras axudas para a mesma finalidade percibidas de calquera administración ou ente público ou privado – Nos demais supostos previstos na normativa reguladora da subvención Unha vez vencido o prazo de xustificación sinalado nestas bases ou, no seu caso, o establecido na prórroga sen que a entidade beneficiaria presentase a documentación xustificativa, o Servizo de Deportes requiriralle que a presente no prazo improrrogable de 15 días. O feito de non presentar a documentación neste prazo suporá a perda da subvención e as demais responsabilidades previstas na LXS. As subvencións concedidas deberán devolverse ou reintegrarse, entre outros, polos seguintes motivos: De acordo co establecido na base 16.2 das de execución do Orzamento para o ano 2021 e cumprindo co establecido no artigo 17 da LXS, o órgano competente para a aprobación destas bases é a Xunta de Goberno. Estas bases reguladoras publicaranse no BOPPO e na Sede electrónica da Deputación de Pontevedra (https://sede.depo. gal). Por outra banda, de conformidade co previsto nos artigos 17.3. b) e 20.8. a) da LXS, remitiráselle o texto da convocatoria á Base de datos Nacional de Subvencións (BDNS) para a súa publicación nela, que será a que lle dea traslado do seu extracto ao BOPPO. Os datos persoais obtidos neste procedemento serán obxecto de tratamento pola Deputación de Pontevedra, en calidade de órgano responsable, coa finalidade de xestionar este procedemento, verificar os datos e documentos que a entidade beneficiaria declare na súa solicitude para comprobar a súa exactitude e levar a cabo todas as actuacións administrativas que, no seu caso, se deriven. A lexitimación para o tratamento baséase no cumprimento dunha tarefa en interese público ou o exercicio de poderes públicos, segundo as normas de rango legal recollidas no apartado “normativa aplicable”, dispoñible na ficha de procedemento en https://sede.depo. gal. Os datos persoais recadados neste procedemento serán obxecto de comunicación ás administracións públicas no exercicio das súas propias competencias ou cando sexa necesario para que a cidadanía poida acceder de forma integral á información relativa a unha materia e ao público xeral dada a publicación de actos prevista. As persoas interesadas poderán acceder, rectificar e suprimir os seus datos, e exercer outros dereitos ou revogar o seu consentimento segundo o previsto en https://depo.gal/proteccion-de-datos/exercicio-de-dereitos.Contra estas bases e as resolucións administrativas que se adopten na súa execución poderá interpoñerse, no prazo de 1 mes, un recurso potestativo de reposición ante o órgano que a ditou, que se entenderá como desestimado se transcorre este período sen recibir contestación. Neste caso poderá interpoñerse no prazo de 2 meses un recurso contencioso-administrativo ante o Xulgado do Contencioso-Administrativo, como se prevé no artigo 8 da Lei 29/1998, de 13 de xullo, da xurisdición contencioso-administrativa. Igualmente, contra esta resolución tamén se poderá interpoñer directamente un recurso contencioso-administrativo no prazo indicado. En todos os casos os prazos contarán a partir do día seguinte ao da recepción da correspondente notificación ou da data na que o recurso de reposición se entenda como desestimado. Para o non disposto nestas bases contemplarase o establecido na Ordenanza xeral de subvencións da Deputación, nas Bases de execución do Orzamento provincial para o exercicio 2021, na LXS e na demais lexislación de desenvolvemento.